Nuusbrief 15 Sept. 2017 | Laerskool Jan van Riebeeck
Nuusbrief 15 Sept. 2017
15 Sep, 2017 | Nuusbrief |
Dinsdag, 19 September 2017 Konsert tot Vrydag 22 Sept.
Woensdag, 20 September 2017 Juf. Heidré Ehlers verjaar
Vrydag, 27 September 2017 Juf. Lucia de Jager verjaar
Konsert, konsert, konsert!
Ons hoop dat almal van u reeds kaartjies gekoop het vir ons skool se tweejaarlikse konsert waaraan al ons leerders deelneem. Dit is reeds vanaf 25 Augustus elke week op die voorblad van ons weeklikse nuusbrief, so daar is geen verskoning as u nog nie kaartjies gekoop het nie… Slegs enkele kaartjies is nog beskikbaar!
Ons sê ook baie dankie aan alle ouers wat ‘n bydrae gelewer het… hetsy of dit hulp is/was met die maak van kostuums, dekor, grimering, geldelike bydraes of met toesig! Ons waardeer dit opreg. ‘n Groot dankie ook aan al die onderwysers se harde werk met die afrigting en ekstra ure wat aan die akademie bestee moet word om al die werk gedek te kry!
Ook baie dankie aan Mnr. Ben Reynecke wat aan die hoof staan van ons konsert en al baie ure en dae hieraan bestee het. Ek glo dit sal ‘n groot sukses wees en ek is seker almal sal dit geniet!
Ons het verlede week gedek watter kanale om te volg indien daar aangeleenthede is wat u wil meld / bespreek wat verband hou met Akademie, Sport, Kultuur en Geboue en Terrein.
Indien u enige voorstelle / navrae / klagtes of probleme het wat verband hou met Boeliegedrag of Opvoedkundige Sielkunde, kan u die volgende kanale volg:
· Boeliegedrag – vir enige aangeleenthede wat verband hou met boeliegedrag kontak die klasonderwyser, en daarna Me Charlene van Rooyen. Vervolgens kan u die skoolhoof nader. · Opvoedkundige sielkunde – vir enige aangeleenthede wat verband hou met opvoedkundige sielkunde, kontak die klasonderwyser, en daarna Me. Marinda Brink. Vervolgens kan u die Skoolhoof nader met u versoek, en laastens Me. Marike Badenhorst.
Daar is ‘n kits-skakel op die tuisblad van ons webtuiste geplaas vir u gerief, waar u direk inligting ontvang oor die skool se kommunikasiekanale – https://laerskooljanvanriebeeck.co.za/
Van Riebeeckstrand, Mikro, Welgemoed, Gene Louw, Curro Langebaan, Table View, Laerskool Brackenfell, Melkbos Privaat, Elkanah House en Jan van Riebeeck.
4de plek: Helena Laubscher, Thea de Lange, Chris Scott en Albert Matthee.
7de plek: Inge Meyer, Obed Bam, Johann Jordaan en Benjamin Pienaar.
Baie geluk aan al hierdie leerders se puik prestasie. Dit is ongelooflik. Baie dankie aan elke leerder wat so hard gewerk het, baie dankie aan elke ouer wat die leerders al 06:40 by die skool moes aflaai, baie dankie aan mnr. Lilly wat altyd ‘n helpende hand bygesit het en baie dankie aan mnr. Hanekom wat die ekstra myl gestap het om die leerders voor te berei vir die kompetisie. Ons is sommer baie trots op julle almal!
Ses-en-twintig van ons leerders het die afgelope Saterdag deelgeneem aan die WOW Provinsiale kompetisie in Stellenbosch.
Baie geluk aan die volgende leerders wat onder die Top 4 geëindig het. Hulle neem 21 Oktober deel aan die nasionale kompetisie by die Universiteit van Stellenbosch.
Eerste plek – Liza Hertzog
Derde plek – Lara Frontini
Vierde plek – Mia Symington
Derde plek – Jana Brink
Ons is sommer BAIE trots op julle,want dit is ‘n groot prestasie !
Sestien van ons graad 6 en 7 leerders neem vanaand, 14 September, aan die Melkbos-Wiskunde kompetisie deel. Hierdie leerders het baie ure ingesit ter voorbereiding.
Ons hou vir elke leerder duimvas en wens almal sterkte toe….kom ons kyk of hulle vanjaar weer die bekers kan huis toe bring ?!
Ontwerp en 3D Printing Werkswinkels
DUSN bied inleidingswerksessies aan in Ontwerp en 3D Printing op 16, 23 en 30 September. Dit vind plaas in L/S JvR se rekenaarsentrum. Registrasie vir die werksessies kan op ons webtuiste geskied by : http://www.dusn.co.za/workshops-intro/
Besoek gerus ons webtuiste by www.dusn.co.za vir meer inligting rakende ons meer gevorderde werkswinkels en Solution Center.
AANDAG! Alle Dramakinders en Ouers!
A.g.v. die konsert volgende week, sal daar geen Dramaklasse wees nie.
Die drama-afsluiting vir Kwartaal 3 sal vir almal (ook die Maandag-en Vrydaggroep) op Woensdagmiddag 27 September wees.
Gr. 1-3– 14:15 tot 15:00
Gr. 4-7– 15:15 tot 16:00
Saterdag was die laaste dag van die Sang Eisteddfod. Weereens was ons baie trots op ons leerders :
Lily Lynch: 84% en 85%
Zina van der Westhuizen: 84% en 90%
Ons is baie opgewonde om die volgende medaljewenners by die Kaapse Afrikaanse Eisteddfod aan te kondig:
Neena Lonte: Silwer medalje, Junior Klavier 10 jaar
Kate Wilkin: Silwer medalje, Junior klavier Groepsolos 12 jaar
Alexander Ulich: Silwer medalje, Junior Sang Seuns 8 jaar
… en boonop nog n GOUE medalje ook:
Neena Lonte: Junior Klavier 6 – 10 jaar Algehele wenner
Baie geluk … ons is BAIE trots op julle!
‘n Hele paar Jannies neem hierdie naweek deel aan ‘n spog balletkonsert, Seasons of Enchantment, aangebied deur hul balletskool, die Cape Ballet Centre wat hier naby in Hofstraat geleë is.
Die hele balletskool, van die jongste tot die mees senior dansers, neem deel, sowel as ‘n paar gaskunstenaars.
Daar gaan drie vertonings wees, komende Vrydagaand om 19h00 en Saterdag, die 16de om 14h00 en om 18h00. Dit word in die ruim Joseph Stone Amfitiater aangebied. Kaartjies kan deur Computicket bekom word.‌
Einde van skoolsport, 3de kwartaal
Neen kennis dat alle skoolsport vir die kwartaal hierdie week eindig. Daar moet met die verskeie afrigters gekommunikeer word of privaatlesse volgende week sal voortgaan.
Ons volgende oefeninge sal die eerste dag van die nuwe kwartaal wees. Hou asb. die sportprogram dop om seker te maak oor watter dae, tye en velde.
Die tweekampseisoen skop die naweek af en dit is lekker om te sien dat so baie van ons leerders deelneem. Die eerste byeenkoms is Saterdag by Bernadino Heights, waar die atlete hardloop, en die swem by Hoërskool Fairmont.
Die atlete wat deelneem is:
Ons sien uit na ‘n heerlike seisoen en ons hou vir elke atleet duimvas.
Indien daar enige ander atlete is wat graag sal wil tweekamp doen, kan hulle vir mnr Hanekom e-pos by leon@jvrprim.co.za.
Divan Rossouw (Graad 7) en Bernard Lombaard (Graad 5) vertrek op 25 September na Vancouver, Kanada, om aan die 7de Internasionale Karate-do Goju-kai Assosiasie Wêreldkampioenskappe deel te neem.
Die toernooi vind elke vier jaar plaas en 1092 deelnemers van 26 lande,insluitende die VSA, Brittanje, Japan, Kanada, Australië, Kanada, Brasilië, Swede, Switserland, China en ons bure, Namibië neem deel.
Die twee is reeds verlede jaar as deel van die Suid-Afrikaanse span aangewys en moes reeds baie oefenure insit ter voorbereiding vir die kampioenskappe.
Die byeenkoms vind plaas van 28 September tot 1 Oktober by die geskiedkundige Richmond Olympic Oval wat in 2010 die Winter Olimpiese Spele gehuisves het.
Dit is voorwaar ‘n reuse prestasie om op die vlak deel te kan neem. Ons is sommer baie trots op die manne en wens hulle alle voorspoed toe!
One never stands taller or more firmly grounded than when they stand on their principles.
Nuusbrief 18 Augustus 2016
Nuusbrief 15 September 2016